ჯორჯტაუნი (კაიმანის კუნძულები)
ჯორჯტაუნი (ინგლ. George Town) — დიდი ბრიტანეთის ზღვისიქითა ტერიტორიის კაიმანის კუნძულების დედაქალაქი და უდიდესი ქალაქი. ჯორჯტაუნი მდებარეობს კუნძულ დიდ კაიმანზე. მოსახლეობა შეადგენს 30 600 ადამიანს (2006). ჯორჯტაუნი არის კაიმანის კუნძულების საფინანსო ცენტრი, აქ მდებარეობს 600 ბანკი. ქალაქში მრავალი ძვირადღირებული სახლი და ცნობილი კომპანიების ოფისია, ჯორჯტაუნშივეა სამთავრობო ადმინისტრაციის შენობა. ქალაქის სიახლოვეს არის საერთაშორისო აეროპორტი.